Publication: Magyar Közlöny
Issue: MK-1999-123 (Year: 1999, Number: 123)
Era: 1990-2004
Section: tevékenységrõl szóló 1995.évi XCVI. törvényben
Paragraph Index: 1061

1. Betétek Ez a rész tartalmazza a hitelintézet által a pénztulajdonosoktól szerzett betéteket szektoronkénti és lejárat szerinti bontásban, esetenként betétfajták szerint is részletezve. A lakossági betétek között kell kimutatni a hitelintézet saját dolgozói számára vezetett betétszámlák állományát is. A látra szóló és folyószámla betét sorokban a bármikor felmondható, felvehetõ – nem lekötött – betétállományt kell feltüntetni, ide értve a látra szóló, nem lekötött betétkönyvet is, valamint a folyószámlabetéteket. A látra szóló takarékbetétkönyvekben lévõ betétek hóvégi állományát az I.C Tájékoztató adatok között külön is ki kell emelni. A folyószámlabetétek közé azokat a folyószámla-szerzõdés alapján elhelyezett betéteket kell sorolni, amelyekrõl kifizetések teljesíthetõk. 1999/123. szám A folyószámláról, és egyéb bankszámláról lekötött betétállományt a "Lekötött betét" sorokban kell szerepeltetni. A felmondásos betét sorokban az olyan lejárat nélküli, nem átruházható betétek állományát kell kimutatni, amelyeknek a megnyitásakor kötött betéti szerzõdésben rögzítésre került az az idõtartam, amellyel korábban elõzetesen be kell jelenteni a felvétel szándékát. Ezek esetében az elõre rögzített idõtartam letelte elõtt vagy nem vehetõ fel a betét, vagy csak "büntetéssel" (kamat elvesztésével) A hitelintézeteknél elhelyezett lakáscélú betéteket (megtakarításokat) a megfelelõ szektor betétei között kell feltüntetni. A lakosság által elhelyezetteket a 14.3 Lakosságlakáscélú betét sorban, a többi szektor lakáscélú betéteit a hosszú lejáratú (számlán) lekötött betétek között kell jelenteni. A vállalkozói látra szóló és folyószámla betét sorokban szerepeltetendõk látra szóló és folyószámla betéteken kívül a bankszámla, az elszámolási, és a csekkszámlabetétek, valamint a külkereskedelmi célbetétek is. A jogi személyiségû vállalkozók lekötött betétei között jelentendõ a mûködési engedéllyel nem rendelkezõ (jövõbeli) hitelintézetek által a hitelintézetnél elhelyezett alaptõke összege, függetlenül attól, hogy az alapítók belföldiek vagy külföldiek. A mûködési engedély hatálybalépésétõl (azaz az errõl szóló ÁPTF határozat dátumától) kezdve az összeg áthelyezendõ a belföldi hitelintézetektõl származó bankközi betétek közé. 1 A névre szóló betéti okiratokat a megfelelõ szektoroknál kell kimutatni. Szintén a megfelelõ szektorba kell tenni azoknak a nem névre szóló betéti okiratoknak az állományát, amelyek csak egy meghatározott szektor részére lettek kibocsátva. A vegyes kibocsátású, nem névre szóló betéti okirattal szerzett források állományát – amennyiben nem megállapítható, hogy milyen szektor felé történt eladásuk – a 15.1–15.2 Szektorálisan nem bontható betéti okirat sorban kell szerepeltetni. Ha a vegyes kibocsátásúakról az eladáskor mégis eldönthetõ, 1 A hitelintézetnek pontos információval kell rendelkeznie a mûködési engedélyek hatálybalépésének idõpontjáról. hogy milyen szektorba kerültek, azokat is a megfelelõ szektornál kell feltüntetni. Az okiratban lekötött betétek állományában szerepeltetni kell a több évre lekötött, takaréklevél és takaréklevél jellegû betétekre az egy–egy év elteltével felhalmozódott kamat állományát is, akkor is, ha az egyes évek letelte után összegük nem kerül tõkésítésre. (Az év közben felhalmozódott – az ügyfélnek járó, de nem esedékes – kamatok összegét a passzív kamatelhatárolások között kell ezekre a betétekre is kimutatni.)

Source: https://magyarkozlony.hu/hivatalos-lapok/bbbedd481e9a7567420c85cf56dc0c7b28585975/dokumentumok/3f15a3bd1f4df3f36fa24f3a88a02d5f96171127/letoltes